Leero (Ssande) mu World Cup:
Belgium - Russia, 1:00 SS3/UBC
S. Korea - Algeria, 4:00, SS3/UBC
Amerika - Portugal, 7:00 SS3/ UBC
ABAWAGIZI bangi baagala nnyo okulaba bassita baabwe mu mpaka ez’amaanyi nga World Cup nga baaka wabula okuwanduka kwa Bungereza omuli bassita nga Wayne Rooney, Steven Gerrard, Jack Wilshere abamu ku basinga okugobererwa mu Uganda, kuleeseewo okutya nti abazannyi ab’amannya abalala bandibagoberera.
Mu kiro kya leero (Ssande), Cristiano Ronaldo omuzannyi w’ensi yonna ali mu nsiike ng’alwanirira eggwanga lye erya Portugal okulaba nga liyitamu okwesogga oluzannya lwa ttiimu 16 bwe banaaba battunka ne Amerika.
Portugal, yawuttulwa Girimaani ggoolo 4-0 ekifudde ensiike eno ey’okufa n’okuwona kuba singa Portugal ekubwa, ejja kusibako engugu.
Ensiike eno eri mu kibuga Manaus mu mambuka ga Brazil eweereddwa ddiifiri Néstor Pitana enzaalwa ya Argentina ng’ono yali muzannyi wa ffirimu.
Omutendesi wa Portugal, Paulo Bento, agamba nti wadde nga ssita we, Ronaldo abadde n’obukosefukose mu vviivi, ajja kusobola okutuusa Portugal ku luzannya oluddako.
Omuzibizi Pepe naye tagenda kuzannya olwa kaadi emmyuufu gye yafuna ku gwa Girimaani. Jurgen Klinsmann atandeka Amerika asuubizza abawagizi b’eggwanga lye essanyu mu nsiike eno.
Capello ali ku cc upa:
Eyali omutendesi wa Bungereza, Fabio Capello ali ku bunkenke okulaba nga ttiimu eya Russia ewangula Belgium etangaaze emikisa egiyitawo.
Mu gwasooka ne South Korea, baagwa maliri (1-1) ekitadde Capello mu kaseera akazibu okuwangula leero.
lug_Latn zsm_Latn zsm_Latn crh_Latn lug_Latn lug_Latn lug_Latn lug_Latn lug_Latn lug_Latn sun_Latn lug_Latn lug_Latn